అభిజిత్ ముఖర్జీ

అభిజిత్ ముఖర్జీ (జననం 2 జనవరి 1960) భారతదేశానికి చెందిన రాజకీయ నాయకుడు.  ఆయన జాంగీపూర్ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
అభిజిత్ ముఖర్జీ తన తండ్రి ప్రణబ్ ముఖర్జీ అడుగుజాడల్లో భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి 2011 పశ్చిమ బెంగాల్ శాసనసభ ఎన్నికలలో నల్హతి శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఎఐఎఫ్‌బి అభ్యర్థి దీపక్ ఛటర్జీపై 15160 ఓట్ల మెజారిటీతో గెలిచి ఎమ్మెల్యేగా ఎన్నికయ్యాడు. ఆయన ఆ తరువాత 2012లో తన తండ్రి ప్రణబ్ ముఖర్జీ  భారత రాష్ట్రపతిగా ఎన్నికైన తరువాత జాంగిపూర్ స్థానానికి జరిగిన ఉప ఎన్నికల్లో పోటీ ఐఎన్‌సీ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి ముజఫర్ హుస్సేన్‌పై 2,536 ఓట్ల మెజారిటీతో గెలిచి మొదటిసారి లోక్‌సభ సభ్యుడిగా ఎన్నికయ్యాడు. 

అభిజిత్ ముఖర్జీ 2014లో జరిగిన లోక్‌సభ ఎన్నికలలో జాంగీపూర్ లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి ముజఫర్ హుస్సేన్‌పై 8,161 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. ఆయన 2019 లోక్‌సభ ఎన్నికలలో ఐఎన్‌సీ అభ్యర్థిగా పోటీ చేసి 255,836 ఓట్లతో మూడోస్థానంలో నిలిచాడు. 

అభిజిత్ ముఖర్జీ 2021లో కాంగ్రెస్‌ను విడిచిపెట్టి తృణమూల్ కాంగ్రెస్ పార్టీలో చేరి, ఆ తరువాత 2025 ఫిబ్రవరి 12న కోల్‌కతాలో ఏఐసీసీ ఇన్‌ఛార్జ్ గులాం అహ్మద్ మీర్, మాజీ కాంగ్రెస్ ఎంపీ & పశ్చిమ బెంగాల్ కాంగ్రెస్ అధ్యక్షుడు శుభాంకర్ సర్కార్ సమక్షంలో తిరిగి కాంగ్రెస్ పార్టీలో చేరాడు.  
మూలాలు 	   

వర్గం:1960 జననాలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ వ్యక్తులు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:పశ్చిమ బెంగాల్ శాసనసభ సభ్యులు